Πρωτόκολλο αριθ. 7 - περί της εισαγωγής οχημάτων με κινητήρα και περί της βιομηχανίας συναρμολογήσεως οχημάτων με κινητήρα στην Ιρλανδία

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Αρθρο 1

Επιτρέπεται στην Ιρλανδία να διατηρήσει μέχρι την 1η Ιανουαρίου 1985, το εφαρμοστέο καθεστώς για τη συναρμολόγηση και εισαγωγή οχημάτων με κινητήρα εφεξής ονομαζόμενο «Scheme» που εφαρμόζεται σύμφωνα με τις διατάξεις του «Motor Vehicles (Registration of Importers) Act, 1968» (εφεξής ονομαζόμενο «Act»).

Αρθρο 2

1. Από της προσχωρήσεως, επιτρέπεται σ’ όλους τους εισαγωγείς-συναρμολογητές οχημάτων τύπων κατασκευαζομένων στην Κοινότητα, που έχουν καταχωρηθεί στο πλαίσιο του «Act» και που συνεχίζουν να πληρούν τις προϋποθέσεις που απαιτούνται για την καταχώρηση, να εισάγουν χωρίς περιορισμό πλήρως συναρμολογημένα οχήματα καταγόμενα από τα άλλα Κράτη μέλη τύπων κατασκευαζομένων εντός των κρατών αυτών.

2. Στο πλαίσιο των δασμολογικών μειώσεων που η Ιρλανδία πραγματοποιεί σύμφωνα με τις διατάξεις του άρθρου 32 της πράξεως προσχωρήσεως, το κράτος αυτό εφαρμόζει, από την 1η Ιανουαρίου 1974, δασμολογικό καθεστώς χωρίς διακρίσεις στα οχήματα που εισάγονται από τους εισαγωγείς-συναρμολογητές που αναφέρονται στην παράγραφο 1.

3. Η Ιρλανδία διατηρεί το δικαίωμα να αντικαταστήσει ταμιευτικά στοιχεία, που περιέχονται στους δασμούς επί των οχημάτων με κινητήρα και των μεμονωμένων τεμαχίων τους, με εσωτερικούς φόρους συμφώνους προς τις διατάξεις του άρθρου 95 της συνθήκης ΕΟΚ και του άρθρου 38 της πράξεως προσχωρήσεως. Ειδικότερα, οι φόροι αυτοί δεν πρέπει να συνεπάγονται καμία διάκριση μεταξύ των συντελεστών που εφαρμόζονται επί:

- μεμονωμένων τεμαχίων που κατασκευάζονται στην Ιρλανδία και μεμονωμένων τεμαχίων που προέρχονται από άλλα Κράτη μέλη·

- οχημάτων συναρμολογημένων στην Ιρλανδία και πλήρως συναρμολογημένων που προέρχονται από άλλα Κράτη μέλη·

- μεμονωμένων τεμαχίων που κατασκευάζονται στην Ιρλανδία ή προελεύσεως άλλων Κρατών μελών και οχημάτων που συναρμολογούνται στην Ιρλανδία ή προέρχονται από άλλα Κράτη μέλη.

Αρθρο 3

1. Το δασμολογικό καθεστώς που αναφέρεται στο άρθρο 2 παράγραφος 2, εφαρμόζεται επίσης από την 1η Ιανουαρίου 1974, επί μιας καθολικής ποσοστώσεως που η Ιρλανδία ανοίγει από της προσχωρήσεως στα άλλα Κράτη μέλη για τα οχήματα που κατάγονται από την Κοινότητα, εκτός από εκείνα που καλύπτονται από καθεστώς που προκύπτει από το «Scheme».

2. Ο όγκος της ποσοστώσεως αυτής καθορίζεται κατ’ έτος βάσει ενός ποσοστού του αριθμού των οχημάτων που συναρμολογήθηκαν στην Ιρλανδία κατά τη διάρκεια του προηγουμένου έτους. Αυτό το ποσοστό είναι 3% για το 1973 και αυξάνει κατ’ έτος κατά ένα εκατοστό ώστε να φθάσει στο 14% το 1984.

Η Ιρλανδία δύναται να κατανείμει τον όγκο της ποσοστώσεως αυτής μεταξύ των εξής κατηγοριών οχημάτων:

Ι. - Οχήματα ιδιωτικής χρήσεως

α) κυλινδρισμού κατώτερου ή ίσου με 1500 κυβικά εκατοστά

β) κυλινδρισμού ανώτερου από 1500 κυβικά εκατοστά.

ΙΙ. - Οχήματα επαγγελματικής χρήσεως

α) αποβάρου κατωτέρου ή ίσου με 3,5 τόνους

β) αποβάρου ανωτέρου από 3,5 τόνους.

Το απόβαρο καθορίζεται σύμφωνα με τους κανόνες ταξινομήσεως οχημάτων για λόγους φορολογίας οδικών μεταφορών στην Ιρλανδία.

3. Στο πλαίσιο της κατανομής αυτής η Ιρλανδία δύναται να καθορίσει τα ποσοστά ως εξής:

Κατηγορία Ι - Οχήματα ιδιωτικής χρήσεως 85% της καθολικής ποσοστώσεως, κατανεμημένο ως εξής:

Ι. α) (μέχρι 1500 κ.ε.) // 75%

Ι. β) (άνω των 1500 κ.ε.) // 25%

Κατηγορία ΙΙ - Οχήματα επαγγελματικής χρήσεως 15% της καθολικής ποσοστώσεως, κατανεμημένο ως εξής:

ΙΙ. α) (μέχρι 3,5 τόνους) // 75%

ΙΙ. β) (άνω των 3,5 τόνων) // 25%

4. Αν, κατά τη διάρκεια της εφαρμογής του συστήματος ποσοστώσεων, γίνει προφανές ότι η ποσόστωση αυτή δεν έχει χρησιμοποιηθεί πλήρως, για λόγους που έχουν σχέση με την κατανομή της κατά τον τρόπο που περιγράφεται ανωτέρω, η Επιτροπή δύναται, κατόπιν διαβουλεύσεως με την ιρλανδική κυβέρνηση, να καθορίσει τα κατάλληλα μέτρα που πρέπει να ληφθούν από την ιρλανδική κυβέρνηση για να dieujokumhe_ η πλήρης χρησιμοποίηση της καθολικής ποσοστώσεως.

Αρθρο 4

Αν η εφαρμογή του παρόντος πρωτοκόλλου και ιδίως του άρθρου 2 παράγραφος 1, προκαλεί μεταξύ εισαγωγέων-συναρμολογητών εγκατεστημένων στην Ιρλανδία στρεβλώσεις του ανταγωνισμού οι οποίες είναι ενδεχόμενο να θέσουν σε κίνδυνο την προοδευτική μετάβαση από το καθεστώς που εφαρμόζεται κατά την ημερομηνία της προσχωρήσεως στο καθεστώς που είναι σύμφωνο με τη συνθήκη ΕΟΚ, η Επιτροπή δύναται να επιτρέψει στην ιρλανδική κυβέρνηση να λάβει τα κατάλληλα μέτρα για αποκατάσταση της ισορροπίας. Τα μέτρα αυτά δε δύνανται να θέσουν σε αμφισβήτηση την τελική ημερομηνία καταργήσεως του «Scheme».

Αρθρο 5

Η Ιρλανδία επιφέρει στο «Scheme» όλες τις συμπληρωματικές διευθετήσεις με σκοπό να διευκολύνει τη μετάβαση από το καθεστώς που εφαρμόζεται κατά την ημερομηνία της προσχωρήσεως στο καθεστώς που είναι σύμφωνο με τη συνθήκη ΕΟΚ.